Trina Robbins

Trina Robbins (1938–2024) var en amerikansk tegneserietegner, forfatter og historiker. Hun var en tidlig og innflytelsesrik deltager i de amerikanske undergrunnstegneseriene, og en av de få kvinnelige tegnerne i undergrunn da hun begynte. I henhold til sin egen nettside bor hun i San Francisco, elsker sine katter og årgangsklær.Trinarobbins.com

 Karriere 
Robbins ble et aktivt medlem av science fiction-fandommen på 1950-tallet, og hennes illustrasjoner ledsaget science fiction-fanziner som blant annet Habakkuk.Stiles, Steve: «Habakkuk Remembered» (PDF) Vojo de Vivo #2, 2001; s. 20

Hennes første tegneserier ble trykket i det alternative magasinet East Village Other. I 1970-årene forlot hun New York til fordel for San Francisco hvor hun arbeidet i den feministiske undergrunnsbladet It Ain't Me, Babe.Bladets tittel er tatt fra en sang av Bob Dylan Hun etablerte deretter den første tegneseriebok som ble hetende It Ain't Me, Babe Comix.Krensky, s. 74Kaplan, s. 79 Hun ble økende grad involvert i å skape muligheter for og fremme kvinnelige tegneserietegnere gjennom blant annet prosjekter som tegneserieantologien Wimmen's Comix. Hun har skrevet flere bøker med fokus på kvinnelige tegneserietegnere og kvinner i tegneseriene.

Robbins arbeidet også på en adopsjon av Sax Rohmers Dope for Eclipse Comics og GoGirl sammen med tegneren Anne Timmons for Image Comics. På 1980-tallet var hun tegner på den kommersielle tegneserien Wonder Woman for en tid. Robbins designet den kvinnelige tegneseriefiguren Vampirellas kostyme for Forrest Ackerman og Jim Warren.

 Bibliografi 
 Fagprosa 
I tillegg til sine tegneserier har Robbins skrevet en rekke fagbøker, inkludert flere historiebøker med hovedvekt på historien til kvinner i tegneserier.

 Women and the Comics av Trina Robbins og Catherine Yronwode (Eclipse, 1983) ISBN 0-913035-01-7
 A Century of Women Cartoonists (Kitchen Sink, 1993) ISBN 0-87816-206-2
 The Great Women Superheroes (Kitchen Sink, 1997) ISBN 0-87816-482-0 
 From Girls to Grrrlz: A History of Women’s Comics from Teens to Zines (Chronicle, 1999) ISBN 0-8118-2199-4
 The Great Women Cartoonists (Watson-Guptill, 2001) ISBN 0-8230-2170-X
 Nell Brinkley and the New Woman in the Early 20th Century (McFarland & Co., 2001) ISBN 0-7864-1151-1 
 Eternally Bad: Goddesses with Attitude (Conari Press, 2001) ISBN 1-57324-550-X
 Tender Murderers: Women Who Kill (Conari Press, 2003) ISBN 1-57324-821-5
 Wild Irish Roses: Tales of Brigits, Kathleens, and Warrior Queens (Conari Press, 2004) ISBN 1-57324952-1
 The Brinkley Girls (Fantagraphics Books, 2009) ISBN 978-1560979708
 Forbidden City: The Golden Age of Chinese Nightclubs (Hampton Press, 2009) ISBN 978-1572739475

 Priser og anerkjennelse 
Robbins var den første av tre «kvinner i dalen», «Ladies of the Canyon», i Joni Mitchells klassiske sang fra albumet med samme tittel.Weller, p. 293

Trina Robbins vant Prisen for særlig utmerkelse (Special Achievement Award) fra San Diego Comic Con i 1989 for hennes arbeid på tegneserien Strip AIDS U.S.A., en veldedighetsbok som hun skrev sammen Bill Sienkiewicz og Robert Triptow.

 Referanser 

 Litteratur 
 Estren, Mark James (1974): A History of Underground Comics. Quick Fox Inc. ISBN 0879320753.
 Kaplan, Arie (2006): Masters of the Comic Book Universe Revealed! Chicago Review Press. ISBN 1556526334.
 Krensky, Stephen (2007): Comic Book Century: The History of American Comic Books (People's History). Twenty-First Century Books. ISBN 0822566540.
 Weller, Sheila (2008): Girls Like Us: Carole King, Joni Mitchell, Carly Simon and the Journey of a Generation. Atria. ISBN 0743491475.

 Eksterne lenker 


 Trina Robbins i databasen Grand Comics Database
 Trina Robbins  i databasen Comic Book DB

Kategori:Tegneserieskapere fra USA
Kategori:Undergrunnstegnere
Kategori:Personer fra New York City